stanford-oval/wikipedia huggingface dataset:
Ave satana
Kokoonpano

Ruoja – laulu, kitara
Kalmos – kitara, taustalaulu
Tartunta – kitara, taustalaulu
Tohtori Kuolio – basso, taustalaulu
Raajat – koskettimet
Malakias V – rummut
Cales

Cales (lat.; m.kreik. Κάλης, Kalēs) voi viitata seuraaviin antiikin aikaisiin kaupunkeihin:
Cales, kaupunki Campaniassa Italiassa, nykyinen Calvi
Cales, kaupunki Umbriassa Italiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cales”, voi hakea sivunnimihaulla, laajalla sivunnimihaulla tai tekstihaulla.
Arvid Mörne

Arvid Mörne
Arvid Mörne (6. toukokuuta 1876 Kuopio – 15. kesäkuuta 1946 Kauniainen) oli suomenruotsalainen kirjailija.
Elämä

Tullinhoitajan poika Mörne pääsi ylioppilaaksi 1894. Hän opiskeli sitten kirjallisuutta ja historiaa Helsingin yliopistossa ja valmistui filosofian maisteriksi 1897. Mörne väitteli filosofian tohtoriksi 1910 aiheenaan kirjailija Josef Julius Wecksell.
Mörne toimi Espoon Finnsissä sijainneen Keski-Uudenmaan kansankorkeakoulun (Mellersta Nylands folkhögskola) johtajana 1899–1909 ja koulun opettajana 1909–1911. Mörne oli mukana aktivistien toiminnassa 1900-luvun alussa ja joutui lopulta luopumaan koulun johtajan virastaan vuoden 1905 suurlakkoon osallistumisen takia. Vuoden 1907 eduskuntavaalien alla Mörne oli ehdolla sosialidemokraattien kansanedustajaehdokkaaksi, mutta hävisi puolueen sisäisen esivaalin O. V. Johanssonille.
Mörne pyrki nuoruudessaan yhdistämään kolmentyyppisen toiminnan: venäläisvastaisen aktivismin, suomenruotsalaisen itsetietoisuuden herättämisen ja työväenliikkeen. Näiden yhdistäminen oli kuitenkin lähes mahdotonta, mikä oli Mörnelle suuri pettymys. Hän pettyi varsinkin työväenaatteeseen. Suomenruotsalaisuuden edistäminen pysyi hänen tavoitteenaan. 1930-luvulla hän korotti äänensä fasismin nousua vastaan.
Vuonna 1911 Mörne muutti perheineen Kauniaisiin rakennuttamaansa Villa Granmora -nimiseen taloon, jossa hän asui lopun elämänsä. Arvid Mörne oli kotimaisen kirjallisuuden dosenttina Helsingin yliopistossa 1913–1943. 1900-luvun alkuvuosina Mörne toimi myös Nyländska posten- ja Veckans Nyheter -lehtien toimittajana sekä Arbetaren- ja Helsingfors-Posten-lehtien avustajana. Hän julkaisi myös proosaa ja näytelmiä, joiden on katsottu turhaan jääneen ilman huomiota.
Arvid Mörne oli naimisissa näyttelijä Signe Hagelstamin kanssa. Perheen kolmesta lapsesta Håkan Mörne ja Barbro Mörne olivat myös kirjailijoita ja Gudrun Mörne oli toimittaja ja lastenkirjailija.
Mörnen runoissa kuvastui 1900-luvun alussa hänen tuolloin omaksumansa sosialistinen maailmankatsomus. Hänen aatteellisen pettymyksensä aikoihin runoissa kuvattiin saaristoluontoa. Toisen maailmansodan aikana Mörne pohti runoissa ihmisen inhimillisyyden ja hänen tekojensa epäinhimillisyyden vastakohtaa. Runosarja Efter tiotusen år. En rundflygning vertautuu pessimismissään ja avaruusteemassaan myöhemmin ilmestyneeseen Harry Martinsonin Aniaraan.
Runokokoelmia

Rytm och Rim (1899)
Nya sånger (1901)
Ny tid (1903)
Döda år (1910)
Sommarnatten (1916)
Höstlig dikt (1919)
Vandringen och vägen (1924)
Hjärtat och svärdet (1935)
Atlantisk bränning (1937)
Över havet brann Mars (1939)
Sånger i världsskymning (1941)
Sfinxen och pyramiden (1944)
Solbärgning (1946)
Romaaneja

Inför havets anlete (1921) (suomeksi nimellä Meren kasvojen edessä 1926)
Kristina Bjur (1922)
Tutkielmia

Josef Julius Wexell (1909)
Alexis Kivi och hans roman "Seitsemän veljestä (1911)
Axel Olof Freudenthal (1927)
Från Saima till Vikingen (1916)
Palkinnot
Valtion kirjallisuuspalkinto 1899, 1901, 1903, 1913-1914, 1915-1918, 1921, 1922, 1924, 1925, 1928, 1930, 1931, 1935
Lybeckska priset 1925
De Nios stora pris 1931
SLS:s Sällskapets pris 1935, 1940, 1942, 1946
De Nios stora pris 1940
Aiheesta muualla

Kuvia tai muita tiedostoja aiheesta Arvid Mörne Wikimedia Commonsissa
Vapaasti ladattavia Arvid Mörnen e-kirjoja Projekti Lönnrotilta
Caletesit

Caletesit tai Caletit (lat. Caleti) olivat yksi Gallian luoteisosiin asettuneiden belgien heimoista. He asuivat Seinen pohjoispuolella ja pystyivät tarvittaessa varustamaan 10 000 aseistettua miestä. Caletesit lähettivät joukkoja Alesiaan Vercingetorixin tueksi vuonna 52 eaa. ja liittyivät myös bellovakien johtamaan kapinaan Caesaria vastaan vuonna 51 eaa.
Strabonin mukaan caletesit asuivat Seinen jokisuun lähellä, ja yleisin reitti Britanniaan kulki heidän maansa läpi. Caletesien pääkaupunki oli Juliobona, nkyinen Lillebonne. Pliniuksen mukaan caletesit viljelivät pellavaa ja olivat sen huomattavia tuottajia.
Caledonia

Caledonia ja Kaledonia tarkoittavat seuraavia:
Kaledonia, Skotlannin latinankielisestä nimestä johdettu muoto
Uusi-Kaledonia, saariryhmä
Caledonian Forest, muinaisia metsäalueita Skotlannissa
HMS Caledonia (1807), 3-tykkinen priki
HMS Caledonia (1808), Caledonia-luokan 120-tykkinen ensimmäisen luokan linjalaiva
HMS Caledonia (1862), Prince Consort -luokan ironclad taistelulaiva
HMS Caledonia (1891), koululaiva
HMS Caledonia (1936), kadettien koululaiva
HMS Caledonia (tukikohta, 1943), Obanin laivastotukikohta 1943-1945
HMS Caledonia (tukikohta, 1946), koulutuskeskus 1946-1985
HMS Caledonia (tukikohta, 1996), Rosythiin, Fifeen 1996 perustettu tukikohta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caledonia”, voi hakea sivunnimihaulla, laajalla sivunnimihaulla tai tekstihaulla.
Baijerin ansioritarikunta

Ritarikunnan tunnuksia
Baijerin ansioritarikunta (saks. Bayerischer Verdienstorden) on Baijerin osavaltiossa jaettava kunnianosoitus, joka perustettiin 11. kesäkuuta 1957.
Myöntämisperusteet ja erityisoikeudet

Baijerin pääministeri jakaa sitä vuosittain tunnustuksena poikkeuksellisista ansioista Baijerin vapaavaltion tai baijerilaisten hyväksi. Saajan ei tarvitse olla Saksan kansalainen. Ritarikunnassa saa kuitenkin olla enintään vain 2000 elossa olevaa henkilöä.
Baijerin pääministeri voi myös tehdä ehdotuksia kunnianosoituksen saajaksi. Myös muut osavaltion ministerit voivat tehdä ehdotuksia saajista, mikäli myöntämisperuste liittyy ministerin vastuualueeseen. Kaikki muut voivat puolestaan tehdä ehdotuksia osavaltion ministereille.
Kunnianosoituksen saaneilla henkilöillä on joitakin erityisoikeuksia. He saavat mm. elinikäisen vapaalipun kaikkiin Baijerin osavaltion museoihin, linnoihin, puutarhoihin, taidegallerioihin. Lisäksi palkitut henkilöt saavat käyttää maksutta osavaltion operoimia lauttapalveluita Ammersee-, Königssee-, Starnberger See- ja Tegernsee- järvillä.
Tunnukset

Müncheniläinen Hemmerle-niminen kultasepänliike on ainoa taho, joka saa valmistaa ritarikunnan tunnuksia.
Ritarikunnassa on vain yksi luokka:
ritarikunnan nauha
Antonio Benarrivo

| 0 | 1 | 2 |
| --- | --- | --- |

Henkilötiedot
Syntymäaika: 21. elokuuta 1968 (ikä 56)
Syntymäpaikka: Brindisi, Italia
Pelipaikka: Laitapuolustaja
Pituus: 170 cm
Seurat
| Vuodet | Seura | O (M) |
| 1986–1989 1989–1991 1991–2004 | Brindisi Padova Parma | 76 (2) 69 (7) 258 (5) |
Maajoukkue
| 1993–1997 |  Italia | 23 (0) |
 Seurajoukkueuran tilastot kattavat vain kansalliset sarjat.
Antonio Benarrivo (s. 21. elokuuta 1968 Brindisi) on italialainen, vuoteen 2004 saakka ammattilaisena pelannut jalkapalloilija, pelipaikaltaan laitapuolustaja. Hän pelasi Italian maajoukkueessa maailmanmestaruuskilpailuissa 1994 Italian saavuttaessa hopeaa.
Ura

Benarrivo aloitti uransa Italiassa alasarjoissa aluksi Brindisissä, jossa hän pelasi yhteensä 76 ottelua. Matka jatkui tuolloin Serie C1:ssä pelaavaan Padovaan, josta Benarrivo siirtyi Serie A:ssa pelaavaan Parmaan vuonna 1991. Parma oli noussut Serie A:han kaudella 1989-1990, jonka myötä se rakensi joukkuettaan nuorista lupaavista pelaajista. Myöhemmin joukkueeseen tulivat mukaan muun muassa Fabio Cannavaro ja Gianluigi Buffon, sekä Hernan Crespo. Benarrivon ura Parmassa oli menestyksellinen, sillä hän voitti joukkueensa kanssa ensimmäisellä kaudella Italian cupin ja vuotta myöhemmin Cup-voittajien Cupin. Hän pelasi Parmassa yhteensä 258 Serie A-ottelua ja teki niissä viisi maalia.
Ura > Maajoukkueessa

Benarrivo teki ensiesiintymisensä maajoukkueessa 22. syyskuuta 1993 MM-karsintaottelussa Viroa vastaan. Vuoden 1994 MM-kilpailuissa Benarrivo saavutti hopeaa. Hän oli lopputurnauksessa vaihdossa Italian avausottelussa mutta pelasi sen jälkeen täydet minuutit Italian kuudessa muussa ottelussa. Benarrivo pelasi maajoukkueessa kaikkiaan 23 ottelua, joista viimeisen lokakuussa 1997 MM-karsintaottelussa Venäjää vastaan. Maaotteluissaan hän pelasi 19 kertaa avauskokoonpanossa.
Saavutukset

Italian Super Cup: 1999
Uefa Cup: 1995, 1999
MM-hopea: 1994
Cup-voittajien Cup: 1993
Italian Cup: 1992, 1999, 2002
Aiheesta muualla

ESPNsoccernet[vanhentunut linkki] (englanniksi)
National Football Teams (englanniksi)
Italian joukkue – Jalkapallon MM-kilpailut 1994
1 Pagliuca |
2 Apolloni |
3 Benarrivo |
4 Costacurta |
5 Maldini |
6 Baresi |
7 Minotti |
8 Mussi |
9 Tassotti |
10 R. Baggio |
11 Albertini |
12 Marchegiani |
13 D. Baggio |
14 Berti |
15 Conte |
16 Donadoni |
17 Evani |
18 Casiraghi |
19 Massaro |
20 Signori |
21 Zola |
22 Bucci |
Valmentaja Sacchi
CHKDSK

| CHKDSK |
| --- | --- |
 CHKDSK.exe toiminnassa
Kehittäjä:  Microsoft
Tiedot
Ohjelmistotyyppi:  Komento
Alusta:  x86 ja x64 (Windows [XP Professional, Vista, & 7] x64)
Ohjelmointikielet:  Monikielinen
Lisenssi:  Kaupallinen (Osa MS-DOSia ja Windowsia)
CHKDSK eli "check disk" on DOS-, OS/2- ja Windows-käyttöjärjestelmissä komento, joka näyttää tiedostojärjestelmän eheyden kiintolevyllä tai levykkeellä ja voi korjata loogisen tiedostojärjestelmän ongelmia.
Komento on käynnistettävänä ohjelmana nimellä "CHKDSK.EXE". Vaikkakin eri käyttöjärjestelmät käyttävät samaa nimeä CHKDSK-komennolle, ei se takaa yhteensopivuutta ajotiedostossa muiden käyttöjärjestelmien kanssa.
Jos tietokoneessa on NT-pohjainen versio Windowsista, CHKDSK voi myös katsoa fyysisiä ongelmia tai huonoja sektoreita. Tämä versio CHKDSK:sta voi myös korjata joitakin fyysisiä ongelmia ja voi palauttaa vielä luettavissa olevaa tietoa.
Windows NT-pohjainen CHKDSK

CHKDSK voidaan ajaa Windows-kuorelta, Windowsin komentotulkista tai Windowsin palautuskonsolista. CHKDSK-ohjelmalle voidaan antaa /R-parametri, jolloin mahdolliset vahingot kiintolevyllä korjataan.
Antero Vartia

| Antero Vartia |
| --- | --- |
 Antero Vartia vihreiden puoluekokouksessa 2015.
Kansanedustaja
 22.4.2015–16.4.2019  
Ryhmä/puolue:  Vihreä eduskuntaryhmä
Vaalipiiri:  Helsingin vaalipiiri
Henkilötiedot
Syntynyt: 22. elokuuta 1980 (ikä 44) Helsinki
Ammatti:  yrittäjä, juontaja, näyttelijä
Tiedot
Puolue:  Vihreä liitto
Koulutus:  Kauppatieteiden maisteri
Tutkinnot:  Helsingin kauppakorkeakoulu
Aiheesta muualla
anterovartia.com
Arvo Arnar Antero Vartia (s. 22. elokuuta 1980 Helsinki) on suomalainen poliitikko, yrittäjä, juontaja ja näyttelijä. Hänet valittiin vihreiden kansanedustajaksi eduskuntavaaleissa 2015. Koulutukseltaan Vartia on kauppatieteiden maisteri. Vartia ei asettunut eduskuntavaaleissa 2019 uudestaan ehdolle.
Vuonna 2019 Vartia perusti Compensate-säätiön. Se tarjoaa ihmisille näiden ostamien tuotteiden aiheuttamien kasvihuonekaasupäästöjen hyvitystä metsityshankkeilla, jotka sitovat hiilidioksidia pois ilmakehästä.
Perhe ja koulutus

Antero Vartia syntyi 22. elokuuta 1980 Helsingissä islantilaisen äidin ja suomalaisen isän lapsena. Nuoruutensa hän asui Helsingin Länsi-Pakilassa. Vartialla on Suomen ja Islannin kaksoiskansalaisuus, ja hän puhuu äidinkielenään sekä islantia että suomea.
Vartia kävi lukion Munkkiniemessä. Lukion jälkeen hän pääsi Helsingin kauppakorkeakouluun, jossa hän opiskeli yritysjuridiikkaa, kansantaloustiedettä ja johtamista. Opiskelujen aikana Vartia harjoitti yritystoimintaa ja matkusteli. Hän valmistui kauppatieteiden maisteriksi vuonna 2007.
Vartian setä Pentti Vartia on Elinkeinoelämän tutkimuslaitoksen ja Elinkeinoelämän valtuuskunnan entinen toimitusjohtaja.
Yrittäjä

Opiskeluaikoinaan Vartia myi matkamuistoja Helsingin Kauppatorilla. Valmistumisensa jälkeen vuonna 2007 hän perusti isänsä kanssa Helsingin Kaivopuistoon Mattolaituri-nimisen ravintolan, jonka omistajana hän toimii edelleenmilloin?. Vuonna 2015 Vartia ja Jasper Pääkkönen perustivat Helsingin Hernesaareen sauna- ja ravintolakompleksi Löylyn, josta Vartia kuitenkin myi osuutensa Pääkköselle lokakuussa 2018.
Näyttelijä ja juontaja

Vartia näytteli 2000-luvun alussa Salatut elämät -sarjan Kuisma Savolaista. Hänellä on ollut roolit Aku Louhimiehen elokuvissa 8-pallo (2013) ja Tuntematon sotilas (2017).
Keväällä 2012 Vartia valittiin koekuvausten jälkeen juontajaksi MTV3:n Kadonneen jäljillä -ohjelman kolmanteen tuotantokauteen yhdessä Jenni Pääskysaaren kanssa, vaikkei Vartialla ollut aiempaa juontajakokemusta. Hän jatkoi juontajana ohjelman neljännellä tuotantokaudella keväällä 2014 Eva Kelan kanssa.
Vuonna 2016 Vartia vieraili myös Viikingit-televisiosarjassa pienessä roolissa.
Poliitikko

| 0 | 1 | 2 | 3 | 4 |
| --- | --- | --- | --- | --- |
Europarlamenttivaalit
| Vuosi | Vaalipiiri | Äänet | Tulos |  |
| 2014 | Suomi | 14 598 | ei valittu |  |
Eduskuntavaalit
| Vuosi | Vaalipiiri | Äänet | Tulos |  |
| 2015 | Helsinki | 6 859 | valittu |  |

Vartia oli jo nuorena kiinnostunut yhteiskunnasta ja erityisesti taloudesta, mutta puoluepolitiikkaan hän ei osallistunut. Vihreisiin hän liittyi vasta yli 30-vuotiaana.
Poliitikko > Europarlamenttivaalit 2014

Vartia tarjoutui itse vihreiden ehdokkaaksi vuoden 2014 europarlamenttivaaleihin. Juontajana ja näyttelijänä tunnetun Vartian kampanja sai runsaasti julkisuutta, ja hänen kampanjansa oli vaalien kolmanneksi kallein yli 100 000 euron budjetilla. Kampanjassaan Vartia panosti erityisesti sosiaaliseen mediaan ja oli Turun yliopiston eduskuntatutkimuskeskuksen mukaan europarlamenttivaalien alla yksi aktiivisimmin Twitteriä käyttäneistä ehdokkaista.
Vartiaa veikattiin joissakin arvioissa jopa vaalien yllättäjäksi, mutta hän jäi lopulta 14 598 äänellä vihreiden listan viidenneksi eikä tullut valituksi.
Poliitikko > Eduskuntavaalit 2015

Kevään 2015 eduskuntavaaleissa Vartia oli vihreiden ehdokkaana Helsingin vaalipiirissä. Myös näissä vaaleissa Vartia panosti erityisesti sähköiseen kampanjointiin: noin 20 000 euron vaalibudjetista neljännes kului sosiaalisen median kampanjointiin. Vartian kampanja sai tukijoikseen monia näkyviä politiikan, kulttuurin ja viihteen vaikuttajia kuten Osmo Soininvaara, Jasper Pääkkönen ja Armi Toivanen.
Vartian kampanjan keskeisiä teemoja olivat ilmastonmuutoksen torjunta "energiaremontin" avulla, työn verotuksen laskeminen, sosiaaliturvan uudistaminen perustulon avulla sekä valtion verotulojen lisääminen lakkauttamalla ympäristölle haitallisia verotukia. Amnestyn eduskuntavaalikampanjassa Vartia ilmoitti tukevansa naisiin kohdistuvan väkivallan torjumista, pakolaisten olojen parantamista ja translain uudistamista. Vartia osallistui myös Naisasialiitto Unionin feministiset vaalit -eduskuntakampanjaan ja ilmoitti tukevansa muun muassa vanhemmuuden kustannusten jakamista työnantajien kesken.
Vartia sai 6 859 henkilökohtaista ääntä ja hänet valittiin kansanedustajaksi. Vartian äänimäärä oli kolmanneksi suurin Helsingin vaalipiirin vihreistä ehdokkaista.
Poliitikko > Kansanedustaja

Antero Vartia aloitti vihreän eduskuntaryhmän kansanedustajana 22. huhtikuuta 2015. Ylen vaalikonevastausten perusteella Vartia oli valituista kansanedustajista liberaalein. Kansanedustajana Vartia korosti koulutuksensa ja yrittäjätaustansa tuomaa talous- ja työllisyyspolitiikan tuntemusta.
Eduskunnassa Vartia ajoi apteekkien kilpailurajoitusten purkamista. Joulukuussa 2015 Vartia ja ekonomisti Mikko Kiesiläinen julkaisivat apteekkeja käsittelevän raportin, jonka mukaan apteekkialan avaamisella kilpailulle voitaisiin saavuttaa 87 miljoonan euron säästöt yhteiskunnalle. Hän teki kansanedustajakautenaan useita talousarvioaloitteita sekä kaksi omaa lakialoitetta. Ne käsittelivät yrittäjävähennyksen kattoa ja parkkisakon suuruutta.
Vartia ilmoitti lokakuussa 2018, ettei lähde ehdolle eduskuntavaaleissa 2019. Vartia kertoi käyttävänsä tulevaisuudessa kaiken aikansa ilmastonmuutoksen torjuntaan, ja sen vuoksi hän jättäytyy vaaleista pois. Ilmastonmuutoksen torjuminen onnistuisi Vartian mukaan paremmin hänen perustamansa säätiön kuin politiikan kautta. Vartia ei halunnut tarkentaa Suomen Kuvalehdelle, millä tavalla säätiö on politiikkaa parempi tapa torjua ilmastonmuutosta.
Kompensäätiö ja Compensate Operations -yritys

Vartian perusti vuonna 2019 Kompensäätiön, jonka ajatuksena on, että kuluttaja pystyy kompensoimaan hiilidioksidipäästöjään ostaessaan palveluita tai tuotteita. Hyvitysmaksut ohjataan muun muassa Etelä-Amerikan ja Afrikan metsistyshankkeisiin. Helsingin yliopiston aerosoli- ja ympäristöfysiikan professori Markku Kulmala on hankkeen neuvonantajaryhmässä. Säätiön toiminta ja oikeudellinen asema on kuitenkin kyseenalaistettu muun muassa rahankeräykseen liittyvien laillisten asioiden vuoksi.
Antero Vartian Compensate Operations Oy hakeutui heinäkuussa 2023 konkurssiin. Business Finland oli myöntänyt yritykselle vuonna 2019 seitsemän miljoonan euron pääomalainan. Business Finland tulee todennäköisesti menettämään lainaamansa rahat.
Aiheesta muualla

Antero Vartian kotisivut (Arkistoitu – Internet Archive)
.aspx Antero Vartia Suomen kansanedustajat. Eduskunta.
Bongaus

Bongaus on tietyntyyppisten asioiden havainnointia ja havaintojen kirjaamista kokoelmaksi. Bongaus on keräilyn aineeton muoto, sillä bongaaja ei ota havaitsemiaan kohteita itselleen. Bongaajien motivaatio on silti usein sama kuin tavaroitakin varsinaisesti keräilevillä ihmisillä.
Bongauksen suosituimpia muotoja

Lintubongaus
Kalabongaus
Junabongaus
Rekisterikilpinumerotarkkailu
Lentokonespottaus
Bussibongaus
Setelibongaus, kuten EuroBillTracker
Pilvibongaus
Myrskybongaus
Aiheesta muualla

Bongaus winku.fi. Viitattu 16.8.2012.
Pilvibongari saa nukkua pitkään  5.7.2010. Yle Uutiset. Viitattu 16.8.2012.
Boris Gorban

| Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Mitalit> Maa:   Venäjä.Miesten yleisurheilu.Sisäratojen MM-kilpailut  | Maa:   Venäjä> Miesten yleisurheilu. |
| --- | --- | --- | --- |
|  Hopeaa | Lissabon 2001 | 4x400 m |  |
|  Hopeaa | Budapest 2004 | 4x400 m |  |
Boris Gorban (ven. Борис Горбань, s. 26. syyskuuta 1978, Dušanbe) on venäläinen yleisurheilija, jonka päämatka on 400 metrin aitajuoksu.
Gorban karsiutui Sydneyn olympialaisissa 2000 400 metrin aitojen välierissä ajalla 49,29. Seuraavana vuonna hän karsiutui Lissabonin sisäratojen MM-kisoissa 400 metrin juoksun välierissä ajalla 47,48 ja oli samoissa kisoissa mukana Venäjän joukkueessa, joka voitti MM-hopeaa 4 x 400 metrin viestijuoksussa. Myöhemmin samana vuonna hän karsiutui Edmontonin ulkoratojen MM-kisoissa 400 metrin aitojen välierissä ajalla 48,50. Gorban voitti 2003 Venäjän mestaruuden 400 metrin aidoissa, mutta karsiutui Pariisin MM-kisoissa välierissä. Seuraavana vuonna hän oli Budapestin sisäratojen MM-kisoissa mukana Venäjän viestihopeaa voittaneessa joukkueessa. Myöhemmin samana vuonna hän voitti 400 metrin aidoissa Venäjän mestaruuden, sijoittui kolmanneksi Euroopan cupissa ja karsiutui Ateenan olympialaisissa välierissä.
Ennätykset

400 metrin juoksu: 46,62 (2004)
400 metrin aitajuoksu: 48,50 (2001)
Butch Patrick

Butch Patrick Comic-Conissa vuonna 2014.
Butch Patrick (s. 2. elokuuta 1953, Los Angeles Kalifornia) on yhdysvaltalainen näyttelijä, joka tunnetaan parhaiten Eddie Munsterin roolista televisiosarjassa Me hirviöt. Toinen tunnettu rooli on myös elokuvassa Munster, painu kotiin (1966). Hän myös näytteli päähenkilö Markia televisiosarjassa Lidsville (1971–1973). Hän sijoittui 45. sijalle VH1:sen 100 parhaan lapsinäyttelijän listalla.
Bill Brock

Bill Brockin muotokuva Yhdysvaltain työministeriössä.
William Emerson ”Bill” Brock III (23. marraskuuta 1930 – 25. maaliskuuta 2021) oli yhdysvaltalainen republikaanisen puolueen poliitikko. Hän istui senaatin jäsenenä Tennesseestä vuosina 1971–1977.
Brockin isoisä oli senaattori William Emerson Brock. Hän itse syntyi Chattanoogassa, valmistui McCallie Schoolista 1949 sekä Washington and Lee Universitystä 1953 ja palveli sen jälkeen Yhdysvaltain laivastossa vuoteen 1956.
Brock istui Yhdysvaltain edustajainhuoneen jäsenenä vuosina 1963–1971. Hävittyään vuoden 1976 senaatinvaaleissa Jim Sasserille hän toimi republikaanien kansallisen komitean puheenjohtajana 1977–1981, Yhdysvaltain kauppaedustajana 1981–1985 ja työministerinä 1985–1987. Hän elää nykyisin Marylandissa. Hän pyrki vuonna 1994 takaisin senaattiin Marylandin edustajana, mutta hävisi istuvalle senaattorille Paul Sarbanesille.
Aiheesta muualla

Kuvia tai muita tiedostoja aiheesta Bill Brock Wikimedia Commonsissa
Bill Bradley

| Bill Bradley |
| --- | --- |
 Bradley vuonna 1964.
Henkilötiedot
Koko nimi:  William Warren ”Bill” Bradley
Syntynyt: 28. heinäkuuta 1943 Crystal City, Missouri, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  196 cm
Paino:  93 kg
NBA-varaus:  territoriaalinen varaus 1965 (New York Knicks)
Pelaajaura
Yliopistojoukkueet
1962–1965:  Princetonin yliopisto
Seurajoukkueet
1965–1966 1967–1977:  Olimpia Milano New York Knicks
Maajoukkueet
1964:   Yhdysvallat
Aiheesta muualla
www.billbradley.com
Bill Bradley vuonna 2020.
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 1964 |  |  |
William Warren ”Bill” Bradley (s. 28. heinäkuuta 1943 Crystal City, Missouri) on yhdysvaltalainen demokraattisen puolueen poliitikko ja kilpauransa päättänyt koripalloilija.
Bradley syntyi Crystal Cityssä, Missourissa, Warren Bradleyn ja Susie Crowen pojaksi. 196-senttinen Bradley pelasi opiskelijana Princetonissa; myöhemmin hänen ammattilaisseuransa olivat Olimpia Milano (1965–1966) ja New York Knicks (1967–1977). Hän kuului Yhdysvaltain olympiakultaa voittaneeseen joukkueeseen Tokiossa 1964. Bradley päätti ammattilaisuransa vuonna 1977 ja nimettiin Basketball Hall of Fameen 1983.
Princetonista valmistuttuaan Bradley opiskeli Rhodes-stipendillä Oxfordin yliopistossa.
Bradley istui vuosina 1979–1997 senaatin jäsenenä New Jerseystä ja oli ehdolla demokraattien presidenttiehdokkaaksi vuoden 2000 vaaleissa.
Aiheesta muualla

Kuvia tai muita tiedostoja aiheesta Bill Bradley Wikimedia Commonsissa
Yhdysvaltain joukkue – Kesäolympialaiset 1964
4 Barnes |
5 Bradley |
6 Brown |
7 Caldwell |
8 Counts |
9 Davies |
10 Hazzard |
11 Jackson |
12 McCaffrey |
13 Mullins |
14 Shipp |
15 Wilson |
Valmentaja Iba
Caledonian piirikunta

Caledonian piirikunta (engl. Caledonia County) on Yhdysvaltojen Vermontin osavaltiossa sijaitseva piirikunta. Sen väkiluku oli 29 993 vuonna 2019. Piirikunnan hallintokeskus on St. Johnsburyn kunta. Piirikunta perustettiin vuonna 1796.
Aiheesta muualla

Kuvia tai muita tiedostoja aiheesta Caledonian piirikunta Wikimedia Commonsissa
Bantukielet

Vaaleanpunaisella bantukielten puhuma-alue Afrikassa.
Bantukielet ovat nigeriläis-kongolaisten kielten alaryhmä. Bantukieliä puhutaan Kaakkois-Nigeriassa, Etelä-Kamerunissa, Päiväntasaajan Guineassa, Gabonissa, Keski-Afrikan tasavallassa, Kongon tasavallassa, Kongon demokraattisessa tasavallassa, Ruandassa, Burundissa, Ugandassa, Keniassa, Etelä-Somaliassa, Tansaniassa, Komoreilla, Angolassa, Sambiassa, Malawissa, Mosambikissa, Zimbabwessa, Namibiassa, Botswanassa ja Etelä-Afrikassa, eli Afrikan mantereen lähes koko eteläpuoliskolla.
Bantukielten puhujia kutsutaan bantuiksi. Nimitys on johdettu eräiden bantukielten sanasta ba-ntu, joka on suomeksi "ihmiset".
Vain 12 bantukielellä on enemmän kuin viisi miljoonaa puhujaa.